ועדת החוקה, חוק ומשפט, כנסת 17, פרוטוקול מספר 35, 2006-07-19 10:45

מנחם בן-ששון: רבותי חברי הכנסת, אני מבקש לפתוח את ישיבת ועדת החוקה, חוק ומשפט.

מנחם בן-ששון: אפרת רוזן, תקראי את התיקון.

אפרת רוזן: אני מבקשת את אישור הוועדה לתיקון טעות בחוק סדר הדין הפלילי (תיקון מס' 48), התשס"ו-2006.

אפרת רוזן: זה חוק ממשלתי שאושר אתמול בקריאה השנייה והשלישית.

אפרת רוזן: התקבלה הסתייגות של חבר הכנסת יצחק לוי, ובעקבות קבלת ההסתייגות היו צריכים למחוק שתי הגדרות שהן כבר לא רלוונטיות לסעיף ההגדרות.

אפרת רוזן: מדובר בטעות טכנית, וצריך אישור הוועדה.

קולט אביטל: זה עכשיו תיקון שמתחייב כתוצאה מקבלת ההסתייגות.

אפרת רוזן: לא, זו טעות טכנית.

אפרת רוזן: היה צריך לכתוב את זה בהסתייגות העצמה.

מנחם בן-ששון: תקראי את התיקון.

אפרת רוזן: בחוק סדר הדין הפלילי (תיקון מס' 48), התשס"ו-2006, בסעיף 2, בסעיף 143א(א) המובא בו, ההגדרות "בית משפט לנוער", "חוק הנוער" ו-"קטין" – יימחקו.

מנחם בן-ששון: מי בעד?

מנחם בן-ששון: מי נגד?

מנחם בן-ששון: הצבעה בעד – פה אחד

דורית ואג: פה אחד.

מנחם בן-ששון: הישיבה נעולה.